rlitschk/wikidir huggingface dataset:
Timm Thaler betekent Timm Thaler oder das verkaufte Lachen, Roman vun James Krüss ut dat Johr 1962, Timm Thaler, Feernsehreeg na den Roman ut dat Johr 1979, Timm Thaler, Tekentrickreeg na den Roman ut dat Johr 2002, Timm Thaler oder das verkaufte Lachen, Speelfilm na den Roman un de Reeg vun 1979 ut dat Johr 2017. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Timm Thaler oder Das verkaufte Lachen (op plattdüütsch: „Timm Thaler oder dat verköffte Lachen“) is en düütsche Feernsehreeg, de de Speelbaas Sigi Rothemund maakt hett. Se weer 1979 de eerste Wiehnachtsreeg in’t ZDF un besteiht ut 13 Folgen vun je 25 Minuuten Speeltiet. Vorlaag för de Reeg weer de Roman Timm Thaler vun James Krüss, man de Inholt is in de Reeg wat anners dorstellt. Dat Dreihbook to de Reeg weer vun Justus Pfaue un Peter M. Thouet schreven, de Musik weer vun den spoodrieken Komponist Christian Bruhn. De Reeg weer bi’t eerste Utstrahlen en wohren Stratenfeger un hett Thomas Ohrner in de Hööftrull to’n Kinnerstar maakt. De junge Schöler Timm Thaler is bi all Lüüd geern sehn. Wat he ok jümmer utfreten deit, keeneen kann em lang böös wesen, vunwegen dat he en so hartlich Lachen hett, dat jeedeen mitlachen mutt. De geheemnisvulle Baron de Lefouet (in de Romanvörlaag Lefeut schreven as Ananym för Teufel, Plattdüütsch: „Düvel“) dorgegen is en düsteren, wunnerlichen Gewarfsmann, mit den aver nümms mehr hanneln will, vunwegen dat he so eernst un unsympathisch is. De slechte Siet vun de Welt hett he al in sien Besitt oder ünner sien Kontroll, man de Baron will ok
De Bundsautobahn 944 (kort ok BAB 944 oder A 944) weer en Autobahnprojekt in Bayern. De Plaan hett vörsehn, en Autobahn vun München över Ebersberg bit na Wasserburg am Inn verlopen to laten. De Plaan is aver al vör den Boanfang wedder opgeven worrn. Vunddag verlöpt op de glieken Streck deelwies de B 304. Streckenbeschrieven vun den ehmolig plaante A 944 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39 | A 40 | A 42 | A 43 | A 44 | A 45 | A 46 | A 48 | A 49 | A 52 | A 57 | A 59 | A 60
De Aktivität vun en radioaktiven Stoffmengde beschrifft in de Physik de Tall vun Verfallsvörgäng betogen op en Tieteenheit. Se is dormit en physikaalsch Grött. Ehr Formelteken is A oder ok R. De Aktivität warrt in’t SI-System mit de Eenheit Becquerel (Bq) angeven, wobi 1 Bq een Karnverfall in een Sekunn bedüüdt. En öllere Maateenheit, de vundaag nich mehr bruukt warrt, is dat Curie (Ci). För’t Ümreken gellt: 1 Ci = 3,7 · 1010 Bq. Betütt man de Aktivität op de Masse vun de Proov, seggt man dorto spezifische Aktivität, de denn in Bq/kg angeven warrt. Bi de spezifischen Aktivität mutt aver dorbi angeven warrn, op wovun Masse sik de Angaav betütt. Dat kann op de Masse vun’t reine Radionuklid betogen wesen, op dat cheemsche Element mit all sien Isotopen, op en cheemsche Verbinnen oder op de Samtmasse vun en Proov, de ok en Stoffmischen wesen kann. In de Nuklearmedizin warrt de Aktivität vun en Präparat vör’t Anwennen in en Aktivimeter bestimmt. Jeed Radionuklid hett en Verfallskunstant λ {\displaystyle \lambda } (lambda), de beschrifft, wo „gau“ der Verfall aflöpt. Dat warrt in de Halfweertstiet T 1 / 2 {\displaystyle T_{1/2}} utdrückt. Twüschen λ {\displaystyle \lambda } un T 1 / 2
Klaus Bresser (* 22. Juli 1936 in Berlin) is en düütschen Journalist un ehmoligen Feernsehmoderator. Bresser hett al in sien Schooltiet anfungen, Artikels för de Aachener Volkszeitung un de Aachener Nachrichten to schrieven. Na sien Abitur hett he Germanistik, Soziologie un Theaterwetenschoppen in Köln studeert un möök blangento en Volontariat bi’n Kölner Stadt-Anzeiger. As he mit dat Studium fardig weer is he bi dat Blatt Baasreporter worrn. In’t Johr 1965 füng he bi’n WDR an, woneem he 1971 dat Regeer vun de Monitor-Redakschoon övernahmen hett. 1973 övernehm he dat Seggen vun de aktuellen Redakschoon un hett verschedene Sennen modereert, so as den Brennpunkt. In’n Dezember 1977 wessel he denn na’t ZDF, wo he groten Andeel an de Konzepschoon vun’t heute-Journal harr. Toeerst weer he dor Moderater un laterhen Leider. Dorna arbeit he as Leider vun de Redakschoon Binnenpolitik. An’n 1. April 1988 is Bresser Nafolger vun Reinhard Appel as Baasredakteur vun’t ZDF worrn. Wiel sien Amtstiet hett dat ZDF Sennen as dat Morgenmagazin, dat Mittagsmagazin, Frontal un Bonn direkt inföhrt. He weer an’n 1. April 2000 vun Nikolaus Brender aflööst. Vun September 2002 bit November 2003 hett he bi den Senner n-tv den Talk in Berlin modereert. Butendem hett Bresser
De Bundsautobahn 952 (kort ok BAB 952 oder A 952) is en öörtliche Autobahn in Bayern. Se hett en Samtläng vun ruchweg 5 km un föhrt vun dat Autobahndreeeck Starnberg mit de A 95 bi München in westliche Richt bit na de Anslusssteed Percha, wat en Oortsdeel vun Starnberg is. Achter disse Anslusssteed geiht de Autobahn in de B 2 över, de ehr Steed de A 952 op hele Läng innahmen hett. De Autobahn is mit veer Fohrstriepens utboet, hett aber keen Standstriepens. De Verloop föhrt vörbi an de Öörd Wangen, Buchhof, Heimathshausen un Percha, de all to Starnberg hören doot. Streckenbeschrieven vun de ehmols plaante A 952 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 |
Lawrence Edward Grace „Titus“ Oates (* 17. März 1880 in Putney, London; † 17. März 1912, Ross-Schelfies, Antarktis) weer en britisch Polarforscher. He weer Liddmaat vun dat Expeditschoonsteam vun de Terra-Nova-Expeditschoon, dat ünner de Leiden vun Robert Falcon Scott 1912 den Süüdpool recken dee, aber faststellen muss, dat dat in dat Rennen um dat Eerstrecken knapp dör den norweegsch Forscher Roald Amundsen slahn wurrn weer. Up den anstrengenden Trüggweg dör dat Binnere vun de Antarktis sünd all fiev Liddmaaten vun de Grupp storven. Oates weer de tweete, de up den Trüggweg to Dood keem. As sück sien Gesundheitstostand dramatisch verslechtern dee, hett he an sien 32. Gebortsdag mit sien berühmt letzt Wöör „I am just going outside and may be some time.“ („Ick gah blots eben rut un kunn wat langer bruuken“) dat Telt verlaaten un wurr nie weer sehn. Disse Wöör, de Scott in sien later funnen Daagbook fasthull, leeten Oates to en Denkmal vun den typischen engelschen Böverschichtshelden wurrn, de sück modig för sien Kameraden oppert hett. Oates wurr in London boren un wurr in Eton uptrucken. Militärisch Erfohren hett Oates as Offizier wiels den Burenkrieg sammelt. 1910 hett he sück um de Deelnahm an Scott sien Expeditschoon
Hilmar Zill (* 13. September 1940 in Meerane) is en düütsch Grafiker un Breefmarkenkünstler. As Breefmarkenkünstler fung sien Loopbahn noch in de DDR an, för de he mehrere Breefmarken schafft hett. Nah den Fall vun de Müer hett he denn ok för Düütschland Breefmarken gestalt. Bekannt is he ok för dat Herstellen vun Ziertellern. Zill leevt un arbeitet in Rostock. Grunddaten
De franzöösche Bezirk Morbihan [[mɔʀbiˈɑ̃]] is de 56. Bezirk nah de alphabeetsche Reeg un worr na'n bretoonschen Naam vun de Bucht mit den lieken Naam, Mor Bihan (lütten Meer, fröher plattdüütsch ok Merwanen), nöömt. He liggt in'n Westen vun Frankriek, in de Region Bretagne. Locmariaquer Lorient Pontivy Port-Louis Quiberon Vannes Statschonen vun't Meten: Île de Groix un Belle Île Daag in't Jahr mit Regenfäll över 1 mm: 115 Frost: 10 Eerste Frost: End Dezember Letzte Frost: End Februar Schnee: 1 Gewitter: 4 Hagel: 2 Stand 1991 Bezirksdag vun'n Bezirk Morbihan (franzöösch) Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 20 Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36
Max Q is en Rockband ut Houston, Texas, deren Liddmaaten, all aktiv Astronauten vun de NASA sünd. De Band wurr 1987 vun Robert Gibson, George Nelson un Brewster Shaw grünnd. De Naam Max Q is en technisch Begreep ut de Ruumfohrt, de de Punkt vun de maximal Belastung bi den Start betekent. Luut Gibson maakt de Band as dat Space Shuttle „völ Krach un wenig Musik“. Bitlang gifft dat kien offiziellen Plaaten vun de Band, de hööftsächlich bi Festivitäten vun NASA-Zentren un bi Veranstaltungen in dat NASA-Ümfeld as lüttgere Parties, Hoochtieden un Wohltätigkeitsveranstaltungen uptrett. De Besetten vun de Band wesselt immer to, wiel se blots ut aktiv Astronauten besteiht. Moonlighting to the Max (engelsch) Michael Cassutt: Max Q Live - Artikel in dat Air & Space Magazine (engelsch) Max Q’s First Gig, Videomitsnitt vun den eersten Upträe
Mr. & Mrs. Smith is de Titel vun en US-amerikaansche Screwball-Kummedie ut dat Johr 1941 vun den Speelbaas Alfred Hitchcock. De Hööftrullen weern vun Carole Lombard un Robert Montgomery speelt. De Eh vun den den New Yorker Afkaat David Smith un sien Fro Anne is mitünner ’n beten vertrackt un baseert op en snaaksch Nett vun Regeln. To’n Bispeel drööft de beiden, wenn se mol Striet mit’nanner hebbt, nich ut de Slaapkamer gahn, bit de Striet bileggt worrn is. Dat kann denn ok mol heten, dat David mehrere Daag lang nich in’t Büro kamen kann. En annere Regel beseggt, dat se jeden Maand een Fraag stellen drööft, de vun den Partner liekut un ehrlich antert warrn mutt. Na en Ehstriet fraagt Anne also, wat David ehr noch mol heiraden de, wenn he noch mol vör disse Fraag stahn de. Vunwegen dat he ehrlich wesen mutt, seggt David, dat he sien Freeheit teemlich missen de un dorüm wohrschienlich eher Single blieven de. Anne is toeerst opbröcht, vergifft em de Antwoort denn aver schienbor doch. As David denn wedder torüch an de Arbeit is, kriggt he Besöök vun en Beamten, de em vertellt, dat sien Eh mit Anne wegen en Ingemeenden nich
Betty Compson (börgerlich: Eleanor Luicime Compson; * 19. März 1897 in Beaver, Utah; † 18. April 1974 in Glendale, Kalifornien) weer en US-amerikaansch Filmschauspelerin. Compson weer de Dochter vun en Bargwarkingenieur un fung all fröh en Karriere in’t Theater un Vaudeville an, wo se as The Vagabond Violinist Spood harr. Hör Filmkarriere fung 1915 an un se speel tallriek Rullen, bevör se 1919 mit The Miracle Man neben Lon Chaney sen. to’n Star wurr. Hör woll bekannste Rull harr de Schauspelerin 1928 an de Siet vun George Bancroft in Josef von Sternberg sien Drama The Docks of New York. In dat sülvig Johr hett se weer neben Chaney in The Big City mitwarkt. De Tonfilm broch hör Karriere noch mal vöran un för hör Upträe in den Film The Barker vun George Fitzmaurice wurr se för en Oscar as Beste Dorstellerin vörslahn. Ünner de Regie vun hör dormalig Mann James Cruze speel se neben Erich von Stroheim de Hööftrull in The Great Gabbo. Nahdem de Versöök scheitert weer, bi RKO en düersamen Verdrag to kriegen, speel se tonehmend blots noch in B-Filmen mit. Nah 1948 truck se sück vullständig ut dat Filmgeschäft torüch un bedreev mit hör tweet Ehemann en
Aventure Malgache is de Titel vun en half-dokumentaarschen Propagandafilm, den Alfred Hitchcock 1944 dreiht hett. Dat is een vun twee Kortfilmen, de he in’n Opdrag vun’t britische Informatschoonsministerium in England dreiht hett, üm sien Bidrag to de Kriegsmöhen vun de Allieerten to leisten. Bito wull he dormit de franzöösche Résistance gegen de Besetten vun dat natschonalsozialistische Düütschland sien Respekt wiesen. De annere Film is Bon Voyage. De Film speelt in Form vun Torüchblennen to’n groten Deel op Madagaskar. De Rahmenhandlung speelt in England, woneem sik en Koppel vun Minschen as Schauspelers to The Molière Players tosamen doon hebbt. Een vun jem is Clarus, de vörmols as Afkaat in Antananarivo op Madagaskar arbeit hett un in een vun de annern Schauspelers vun’t Utsehn her den korrupten Verrader Michel vun dormols weddertokennen glöövt. Clarus vertellt vun de Situatschoon dormols, as dat Eiland vun dat Vichy-Regime kontrolleert weer, dat op Madagaskar op unafhangige Franzosen dröpt, de deels sogor Wedderstand leisten doot. Clarus hett versöcht twüschen de Fronten kloor to kamen. He weer de Kopp vun de Wedderstandsbewegung, hett en geheemen, illegalen Radiosenner bedreven un de Flucht vun de Lüüd to organiseren holpen, de sik de Allieerten ansluten wulln. Togliek hett he na baven
As Seismizität warrt in de Seismologie dat Vörkamen vun all Eerdbeven in en Rebeet betekent. All disse Eerdbeven künnt op jemehr Verdelen in Ruum un Tiet, systemaatsche Aflööp un Energieverdelen un so wieter ünnersöcht warrn. So kann för vele Öörd op de Eer de Seismizität beoordeelt un inschätzt warrn. Wenn en sik de Seismizität över de hele Eer ankieken deit, is se an de Platengrenzen an’n dullsten. Eerdbeven künnt mit Seismometers optekent warrn, de jem as Seismogrammen dorstellen doot. Ut mehrere Seismogrammen vun verschedene Statschonen is dat mööglich, den nauen Oort un den TGietpunkt vun en Eerdbeven to bereken as ok de Energiemenge, de dorbi freesett worrn is (över de Magnitude). De faststellten Eerdbeven künnt sik vun de Stärk her üm vele Teihnerpotenzen ünnerscheden – vun roor vörkamen Katastrophenbeven bit hen to de swacken Mikrobeven, de een ahn Meetreedschoppen nich wohrnehmen kann, un de meist jeden Dag aflöpt. Wenn een dat utweerten will, warrt de Beven för en defineert Rebeet in Diagrammen un Korten dorstellt un statistisch un analytisch ünnersöcht. Blangen de qualitativen Dorstellen vun de Seismizität, as baven beschreven, kann een ok en quantitative Bereken maken. Dorbi warrt vun gliek grote Flachandeelen in dat defineerte Rebeet utgahn, de över
Beorn Nijenhuis (* 2. April 1984 in Rocky Mountain House, Alberta, Kanada) is en nedderlannsch Iesflinklöper. Mit 13 Johren truck he vun Kanada, wo he mit dat Iesflinkloopen anfungen is, in de Nedderlannen. Een Johr later kreeg he sien nedderlannsch Staatsbörgerschap un en lütt Sett later fung he an för de Nedderlannen Wettkämpe to bestrieden. Sien Spezialstrecken sünd de 1000-Meter- un 1500-Meter. So wurr he in' Gesamtweltcup 2004/2005 Tweet över 1000 Meter un Dart över 1500 Meter. Bi de Eenzelstreckenweltmeesterschapen 2005 in Inzell keem he över 1500 Meter up den darten Platz. Bi de Olympisch Winterspelen 2006 in Turin kunn he aber sien Leistungen vun dat Vörjohr nich anknütten un belegg den 35. Platz över 500 Meter un den 12. Platz över 1000 Meter. Beorn Nijenhuis bi Skateresults Statistiken vun Beorn Nijenhuis bi Speedskatingnews Fotos vun Beorn Nijenhuis bi DESGphoto
Wolfgang Walter Wilhelm Bosbach [ˈbɔsbax] (* 11. Juni 1952 in Bergisch Gladbach) is en düütsch Politiker (CDU). An' 22. August 2016 hett he ankünnigt, dat he 2017 nich noch mal för den Bundsdag kandideeren will. Bosbach weer van 2000 bit 2009 Stellvertreden Vörsitter vun de CDU/CSU-Bundsdagsfraktschoon un is siet 2009 Vörsitter vun den Binnenutschuss vun den Düütschen Bundsdag. Nah de Middlere Riep 1968 hett Wolfgang Bosbach en Utbillen to’n Eenzelhannelskoopmann bi de Konsumgenossenschaft Köln eG/COOP West AG maakt un weer van 1972 bit 1974 Leider vun en Supermarkt. Ansluutend hett he de Rheinische Akademie Köln besöcht un 1977 dor den Afsluss as staatlich prüüft Bedrievsweert maakt. Up den Tweeten Bildungsweg hett he dornah sien Abitur 1980 nahhaalt. Dornah sloot sück en Studium vun de Rechtswetenschapen an de Universität Köln an, dat Bosbach 1988 mit dat eerste un 1991 mit dat tweete juristisch Staatsexamen afslooten hett. Sietdem is he as Afkaat tolaaten un neben sien Afordnetenmandat ok in dissen Berop tätig. Bosbach is siet 1972 Liddmaat vun de CDU. Van April 2003 bit 2005 weer Bosbach stellvertreden Landsvörsitter vun de CDU in Nordrhien-Westfalen. Van 1975 bit 1979 weer Bosbach Liddmaat vun den Kreisdag vun den Rheinisch-Bergischen Kreis un van 1979 bit
De Bayliss-Effekt oder ok de myogene Autoregulatschoon is en Reakschoon vun de Bloodfatten bi’t öörtliche Stüern vun’n Bloodkreisloop (Autoregulatschoon) dör Tosamentrecken, üm dat Dörblö’en vun en Organ oder vun’t Geweev gliekmatig to hollen. Nöömt is de Effekt na den britischen Physioloog William Bayliss. Wenn sik dat Dehnen vun en Fattwand vun en lütte Arterie oder Arteriool dör en Anstiegen vun’n Blooddruck ännert, reageert de gladde Fattmuskulatur dorop mit en Tosamnentehn. Dordör warrt de Radius vun’t Bloodfatt lütter un de Fattwedderstand stiggt an (Hagen-Poiseuillesch Gesett). Wenn de Druck binn dat Bloodfatt wedder sieter warrt, geiht de Fattmuskulatur wedder op ehrn normalen Tonus torüch. Op disse Oort un Wies kann en bestännig Dörblöden vun Organen un Geweev oprecht hollen warrn, ok wenn de Blooddruck an sik stark hooch un rünner geiht. De Oorsaak för den Bayliss-Effekt op molekulare Even liggt in dat Apengahn vun mechanosensitive Kationenkanals, de en Inströmen vun Kalzium vun’n Twüschenzellruum (Extrazellularruum) in de Muskelzellen utlöst. De Kalzium-Ionen billt en Komplex mit dat Protein Calmodulin, de de Myosin-Lichte-Keden-Kinaas (MLC-K) aktiveert. De MLC-K warrt dör Phosphoryleren (Interkonverteren) to’n Aktiveren vun’t Motorprotein Myosin II bröcht un maakt dormit dat Tosamentrecken vun de gladden Fattmuskelzellen mööglich. Disse Oort vun Kreisloopreguleren hett nix mit
En Seismogramm is en graafsche Opteken vun dat Wackeln un Schuckern vun den Eerdbodden in Afhangigkeit vun de Tiet, as se in de eerdwetenschopplichen Rebeden Seismologie un Seismik bruukt un ünnersöcht warrt. Wunnen warrt Seismogrammen mit Seismometers oder Geophonen, de in de Laag sünd, ok bannig swacke seismische Bülgen wohrtonehmen. Ut de optekente Tietreeg laat sik natürliche Begeevnissen as Eerdbeven, vulkaansche Aktivität oder Bargslääg nawiesen, jüst so as künstliche Vörgäng as to’n Bispeel, Explosionen, Industrielarm oder Stratenverkehr. Wenn een teemlich lange Bülgenlängen ankieken deit, kann en in en Seismogramm sogor bannig langsome Swing-Vörgäng, as de Egenswingen vun de hele Eer. Histoorsch weern Seismogrammen mit Lienenschrievers optekent, de den Verloop vun de Meetweerten ahn Ünnerbreken as Funkschoon vun de Tiet (Tietreeg) op en Papeerrull schreven hebbt. Dorbi weer oorsprünglich Feddern bruukt, mit de de seismischen Bülgen direkt op Papeer överdragen weern, annere Reedschoppen hebbt mit Lichtstrahlen un fotosensitiv Papeer arbeit. Mit Entwickeln vun de Technik sünd de Seismometers jümmer beter un fienföliger worrn. Vundaag warrt seismische Bülgen meist blots noch digital optekent un direkt an’n Reekner utweert. Dat gifft verschedene Techniken, woans een de seismischen Bülgen in en Seismogramm fasthollen kann. De ollen Reedschoppen hebbt direkt de Boddenbewegen opnahmen, wiel de
Jura [[ʒyˈʀa]] (amtlich Département du Jura) is de 39. franzöösche Bezirk. He liggt in'n Ossen vun Frankriek in de Region Franche-Comté, an de Grenz na de Swiez, un worr na de Bargen Jura nöömt. In'n Bezirk liggt dat Wienborebeet Jura. Dole Lons-le-Saunier Arbois
Live and Let Die (op plattdüütsch so veel as „Leven un doodblieven laten“; dt. Titel: Leben und sterben lassen ) is de achte Film ut de James-Bond-Reeg vun Eon Productions Ltd. De Agentenfilm is 1973 rutkamen un wiest to’n eersten mol Roger Moore in de Hööft- und Titelrull. Speelbaas weer Guy Hamilton. Dat Dreihbook baseert op den gliek nöömten Roman vun Ian Fleming. In Düütschland is de Film an’n 14. September anlopen. In korte Tiet warrt dree britische Agenten an dree verscheden Öörd ümbröcht. James Bond warrt dorophen na New York losschickt, üm ruttofinnen, wat dorachter steken deit. As he op’n Weg is na sien CIA-Kolleg Felix Leiter, warrt sien Fohrer wiel de Forht ümbröcht. De Spoor na den Möörder bringt em to den afro-amerikaanschen Verbrekerbaas Mr. Big, bi den Bond en verbinnen na den karibischen Diplomat Dr. Kananga sütt. In Big sien Hööftquarteer in Harlem finnt he Mr. Big mit sien Macker Tee Hee un dat Medium Solitaire vör, de Mr. Big ut Tarotkoorten de tokamen Tiet vörrutseggt. Bond maakt sik dorophen op’n Weg na San Monique, dat Eiland vun Kananga, wo man en tweet mol versöcht, em an de Siet to maken. Bond finnt op dat Eiland grote
Carsten Höttcher (* 27. Januar 1964 in Bronswiek) is en düütsch Politiker (CDU) un Liddmaat vun den Landdag Neddersassen. Nah den Realschoolafsluss hett Höttcher sien Fackabitur Wertschap maakt. Nah en ansluuten Grundwehrdeenst folg en Utbillen to'n Industriekoopmann in Hannober. Dornah weer he bi den Verdriev in' Butendeenst tätig. 1991 hett he sück mit en Hannelsvertreden un Immobilienverwalten sülvständig maakt. Siet 2001 is Höttcher Liddmaat vun de CDU. In dat sülvige Johr wurr he Liddmaat vun den Bezirksraat Geitelde-Stiddien-Timmerlah. Doröver herut hörrt he as Börgerliddmaat den Wertschapsutschuss vun de Stadt Bronswiek an. In' Landdag vun Neddersassen is he siet 2003 vertreden. Körtbiografie bi den Neddersass'schen Landdag
Nina Kronjäger (* 26. Februar 1967 in Marburg an der Lahn) is en düütsche Schauspelersche. Kronjäger hett vun 1986 bit 1990 Schauspeel an de Otto-Falckenberg-School in München studeert. Dor hett se ok ehrn lateren Partner Thomas Heinze drapen. In’n Ansluss an ehr Utbilln is se na Kiel wesselt un hett dor bit 1992 an’t Schauspeelhuus arbeit. Dorna is se in verschedene Stücken optreden, ünner annern an’t Schauspeelhuus Zürich un in’t Theater am Turm in Frankfort an’n Main. 1985 harr se ehr eerste Filmrull in den Film AIDS – Die schleichende Gefahr. Kronjäger is teihn Johr lang mit Thomas Heinze tohopen wesen un is de Mudder vun Tweeschen. Nina Kronjäger hett noch keen bekannte Priesen wunnen, weer aver tweemol nomineert: eenmol 1994 för den Düütschen Filmpries för ehr rull in Abgeschminkt!, dat annere mol 2005 för den Düütschen Feernsehpries för de Beste Sitcom as Ensemble-Liddmaat vun Typisch Mann! Nina Kronjäger in de Internet Movie Database (engelsch) Nina Kronjäger op film-zeit.de, afropen an’n 16. November 2012
Robert Joseph Lefkowitz (* 15. April 1943 in New York City, New York) is en US-amerikaansch Biochemiker un Perfesser an de Duke University in Durham, North Carolina. 2012 wurr hüm gemeensam mit Brian Kobilka de Nobelpries för Chemie „för hör Studien to G-Protein-koppelt Rezeptoren“ toerkannt. Lefkowitz hett 1962 sien Bachelor in Chemie un 1966 sien Doktertitel M.D., beid an de Columbia University in New York City kreegen. Ansluutend hett he as Assistenzarzt (Intern, later Assistant Resident) an dat Columbia-Presbyterian Medical Center arbeit, bevör he 1968 as Forschensassistent an dat National Institutes of Health in Bethesda, Maryland, wesseln dee. 1970 kreeg he en Anstellung as Senior Resident an dat Massachusetts General Hospital in Boston, Massachusetts. Siet 1973 hettLefkowitz en Professur an dat Duke University Medical Center in Durham, North Carolina, inne – tonächst as Assistant Professor, siet 1977 as ordentlich Perfesser. Siet 1976 övernimmt he tosätzlich Forschensarbeiten för dat Howard Hughes Medical Institute in Durham. Lefkowitz is verheiraadt un hett fiev Kinner. Lefkowitz kunn Struktur, Funktschoon un Regulatschoon vun den Beta-Adrenozeptoren as Modell för de Verbinnen tüschen G-Protein-koppelt Rezeptoren un cyclischen AMP un to glieker Tiet de molekularen Mechanismen vun de Katecholamin-Wirken upklären. Sien Arbeiten hebbt dat Feld för dat Erforschen